**Γενικές εκλογές** διεξήχθησαν στην Μποτσουάνα στις 24 Οκτωβρίου 2014. Το αποτέλεσμα ήταν η 11η συνεχής νίκη για το Δημοκρατικό Κόμμα της Μποτσουάνας, το οποίο κέρδισε τις 37 από τις συνολικά 57 έδρες που αναδεικνύονται με εκλογές. Ο πρόεδρος Ίαν Χάμα ορκίστηκε για μια δεύτερη θητεία στις 28 Οκτωβρίου.

Εκστρατεία
----------

Το Νοέμβριο του 2013 3 κόμματα της αντιπολίτευσης, το Εθνικό Μέτωπο της Μποτσουάνας, το Λαϊκό Κόμμα της Μποτσουάνας και το Κίνημα της Μποτσουάνας για Δημοκρατική Αλλαγή συγκρότησαν έναν συνασπισμό (ομπρέλα) που τον ονόμασαν Ομπρέλα για τη Δημοκρατική Αλλαγή (UDC). Συνολικά 192 υποψήφιοι πήραν μέρος στις εκλογές. Το Δημοκρατικό Κόμμα της Μποτσουάνας ήταν το μοναδικό κόμμα που διεκδίκησε όλες τις έδρες (57 τον αριθμό). Το Κόμμα Κογκρέσου της Μποτσουάνας είχε 54 υποψήφιους και η Ομπρέλα για τη Δημοκρατική Αλλαγή κατήλθε με 52 υποψηφίους. Υπήρχαν ακόμα 29 ανεξάρτητοι.

Αποτελέσματα
------------

Στις 25 Οκτωβρίου η εκλογική επιτροπή της Μποτσουάνας ανακοίνωσε ότι το Δημοκρατικό Κόμμα είχε κερδίσει 33 έδρες στο κοινοβούλιο. Η νίκη του BDP επιβεβαιώθηκε την επομένη. Η εκλογική επιτροπή ανακοίνωσε στη συνέχεια ότι το BDP είχε κερδίσει συνολικά 37 έδρες, το UDC 17 και το BCP 3. Άλλες 4 έδρες θα πληρωθούν από υποψηφίους που θα εκλεγούν από το Κοινοβούλιο, με τον πρόεδρο και το γενικό εισαγγελέα να καταλαμβάνουν τις 2 τελευταίες έδρες στο 63μελές κοινοβούλιο.

Γύρω στις 800.000 ατόμων ψήφισαν στις εκλογές, ενώ οι εγγεγραμμένοι ήταν 824.000. Τα δύο κόμματα της αντιπολίτευσης σημείωσαν επιτυχία στις αστικές περιοχές της χώρας. Αντίθετα το BDP διατήρησε την επιρροή του στις αγροτικές περιοχές.

| Κόμμα | Ψήφοι | % | Έδρες | +/– |
| --- | --- | --- | --- | --- |
| Δημοκρατικό Κόμμα της Μποτσουάνας | 320.657 | 46,46 | 37 | –8 |
| Ομπρέλα για τη Δημοκρατική Αλλαγή | 207.113 | 30,01 | 17 | +11 |
| Κόμμα Κογκρέσου της Μποτσουάνας | 140.998 | 20,43 | 3 | –1 |
| Ανεξάρτητοι | 21.484 | 3,11 | 0 | –1 |
| Έμμεσα εκλεγμένες έδρες | – | – | 6 | – |
| Άκυρα/λευκά | 8.167 | – | – | – |
| **Σύνολο** | **698.419** | **100** | **63** | **0** |
| Εγγεγραμμένοι/συμμετοχή | 824.073 | 84,75 | – | – |
| Πηγή: IEC Botswana |

Παραπομπές
----------

1. ↑  «Khama dissolves parliament, fixes 2014 election date». *afriquejet.com*. 2014-08-07. Αρχειοθετήθηκε από το πρωτότυπο στις 2014-09-07.. Ανακτήθηκε στις 2014-09-07.
2. ↑  «Botswana's Khama sworn in for 2nd term». AFP. 28 Οκτωβρίου 2014. Αρχειοθετήθηκε από το πρωτότυπο στις 2 Δεκεμβρίου 2014. Ανακτήθηκε στις 31 Δεκεμβρίου 2014.
3. ↑  «Khonani Ontebetse, BDP faces growing UDC threat as elections loom-report». Sunday Standard. 29 Ιουνίου 2014. Αρχειοθετήθηκε από το πρωτότυπο στις 24 Οκτωβρίου 2014. Ανακτήθηκε στις 31 Δεκεμβρίου 2014.
4. ↑  «Parliamentary Candidates» (PDF). IEC. Αρχειοθετήθηκε από το πρωτότυπο (PDF) στις 24 Σεπτεμβρίου 2015. Ανακτήθηκε στις 31 Δεκεμβρίου 2014.
5. 1 2 3 4  «Botswana's ruling Democratic Party wins general elections». BBC News Online. 25 Οκτωβρίου 2014. Ανακτήθηκε στις 26 Οκτωβρίου 2014.
6. 1 2 3  «Botswana ruling party wins national elections». Al Jazeera. 26 Οκτωβρίου 2014. Ανακτήθηκε στις 26 Οκτωβρίου 2014.
7. ↑  «IEC tweet». IEC Botswana on Twitter. 26 Οκτωβρίου 2014. Ανακτήθηκε στις 26 Οκτωβρίου 2014.

Εξωτερικοί σύνδεσμοι
--------------------

* IEC Botswana
* Scary strength of Botswana's ruling party